હાર્દિકે મેડિકલ ચેકઅપને લઇ ગંભીર આક્ષેપ કર્યા હતા કે, તેનું મેડિકલ ચેકઅપ જે સરકાર દ્વારા થઇ રહ્યું છે, તેના કોઇ રિપોર્ટ મારા ડોકટરને અપાતા નથી. મારે ખાનગી ડોકટરને બોલાવી મારું બ્લડ ચેક કરાવવું પડયુ હતું. સરકાર ખોટા ઇન્જેકશનો આપી તેની કિડની ફેઇલ કરવાનો પ્રયાસ કરી રહી છે. દરમ્યાન ઉપવાસના છઠ્ઠા દિવસે હાર્દિકને મળવા માટે ગામડેથી તેના દાદા નરસિંહ પટેલ આવ્યા હતા. પોતાના લાડકા પૌત્રને છ દિવસથી ઉપવાસ પર અને લથડેલી હાલતમાં જાઇ દાદાની આંખો ભીની થઇ ગઇ હતી અને દુઃખી જણાતા હતા. પરંતુ તેમણે હાર્દિકને હિંમત આપતાં કહ્યું કે લડ બેટા, આ ખેડૂતોની વાત છે. આપણી ગઈકાલ મજબૂત હતી, પણ આવનારી કાલ ખૂબ જ ખરાબ છે. તારે લડવાનું છે, આપણા સમાજને સામાજિક ન્યાય અપાવવાનો છે અને ખેડૂતોની દેવા માફી કરાવવાની છે. દેશને ખવડાવનારા ખેડૂતો ગરીબ અને લાચાર થઈ ગયા છે, આપણે ક્યાં સુધી સહન કરતા રહીશું. હવે સહન હીં કરીએ, લડીશું ત્યારે જ તો બેટા જીતીશું.